b'\n_START_ARTICLE_\nRetrat de la senyora Guillaume\n_START_SECTION_\nHist\xc3\xb2ria\n_START_PARAGRAPH_\nJuliette Lacaze (1898-1977), nascuda al sud-est de Fran\xc3\xa7a, es va traslladar a Par\xc3\xads a finals de la d\xc3\xa8cada del 1910. Molt bella i amb una forta personalitat, va comen\xc3\xa7ar a treballar a un cabaret de Montparnasse on va tindre els seus primers contactes amb l\'escena art\xc3\xadstica d\'avantguarda i, potser tamb\xc3\xa9, amb el marxant d\'art Paul Guillaume amb el qual es va casar el 1920 i la va presentar a l\'alta societat parisenca. Marie Laurencin era un dels artistes associats amb Paul Guillaume i en aquella \xc3\xa8poca iniciava la seua carrera com a retratista. Per tant, no \xc3\xa9s sorprenent si la senyora Guillaume li volgu\xc3\xa9s encarregar el seu retrat pintat com un s\xc3\xadmbol de fama i riquesa. _NEWLINE_Aquest retrat de la muller de Paul Guillaume, publicat l\'any 1929, no ha pogut \xc3\xa9sser datat amb certesa. Genevi\xc3\xa8ve Allemand proposa "cap al 1928", any en qu\xc3\xa8 la pintora i la model realitzaren una estada juntes a Normandia. Per a justificar una data tardana, l\'autora apunta elements com la reaparici\xc3\xb3 del nas, absent dels rostres pintats per Marie Laurencin durant els anys 1920-1925, i la t\xc3\xa8cnica, m\xc3\xa9s llisa, que anuncia els retrats posteriors a 1930. D\'altra banda, hom retroba en aquesta composici\xc3\xb3 els accessoris habituals de l\'artista -les flors, la cortina, el llarg mocador-, com tamb\xc3\xa9 la companyia d\'un animal misteri\xc3\xb3s.'